AGE เซ็ง! กำไร Q3/59 ลดลง 76% หลังรายได้จากการขายลดลง
AGE เซ็ง! กำไร Q3/59 ลดลง 76% มาที่ 17.46 ลบ. จากปีก่อนมีกำไร 72.90 ลบ. หลังรายได้จากการขายลดลงเนื่องจากราคาเฉลี่ยถ่านหินอยู่ในระดับที่ต่ำกว่าไตรมาสเดียวกันของปีก่อน ขณะที่งวด 9 เดือนมีกำไร 60.71 ลบ. ลดลง 43% จากปีก่อนมีกำไร 107.44 ลบ.
9 พ.ย. 2559

บริษัท เอเชีย กรีน เอนเนอจี จำกัด (มหาชน) หรือ AGE รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 17.46 ล้านบาท หรือมีกำไรสุทธิ 0.01059 บาทต่อหุ้น ลดลง 76% จากช่วงเดียวกันของปีก่อนที่มีกำไรสุทธิ 72.90 ล้านบาท หรือมีกำไรสุทธิ 0.04423 บาทต่อหุ้น
ทั้งนี้ผลการดำเนินงานมีกำไรลดลงหลังบริษัทมีรายได้จากการขายลดลงเนื่องจากราคาเฉลี่ยถ่านหินอยู่ในระดับที่ต่ำกว่าไตรมาสเดียวกันของปีก่อน
ขณะที่ผลการดำเนินงานช่วง 9 เดือนแรกมีกำไรสุทธิ 60.71 ล้านบาท หรือ 0.0.3684 บาทต่อหุ้น ลดลง 43% จากช่วงเดียวกันของปีก่อนที่มีกำไรสุทธิ 107.44 ล้านบาท หรือ 0.06539 บาทต่อหุ้น